El Grand Prix de la FIDE 2008-2010 (oficialment, en anglès: FIDE Grand Prix 2008–2010), fou l'edició del Grand Prix de la FIDE de 2008-2010, una sèrie de sis torneigs d'escacs, que eren part del procés de classificació pel Campionat del món de 2012. Els dos primers classificats ocuparien dues de les vuit places previstes pel Torneig de Candidats per determinar l'aspirant al títol de Campió del món. Els torneigs foren organitzats per la FIDE. El Grand Prix el guanyà convincentment en Levon Aronian, i el segon classificat fou en Teimur Radjàbov.